  Туспуктэм: Удмуртиысь йӧскалык политикая министерстволэн пресс-слжубаез Майя Бывальцева 2023-тӥ арын 3-8 шуркынмонэ Удмуртиын Бадӟым этнографи диктантэз нимысьтыз радъям площадкаосын 6 сюрс 730 адями гожтӥз. Со сярысь улосвыл тӧролэн но кивалтэтлэн пресс-службазы ивортӥз. Оглом 210 инты радъямын вал. Ужрадэ очной амалэн пыриськемъёслэн шоро-куспо арлыдзы – 34 арес, шоро-куспо баллзы – 54,8 (вань шонер валэктонъёс понна 100 бал басьтыны луэ вал). Россиын улӥсь калыкъёс сярысь тодонлыксэс эскерыны лыктэмъёс пӧлын тросгес нылкышноос вал – 4 сюрс 587 адями. Озьы ик тодон-валанъёсты ужрадлэн сайтаз эскерыны луиз. Тодэ вайытом, 2022-тӥ арын Удмуртиын Бадӟым этнографи диктантэз 41 сюрслэсь трос адями гожтӥз: нимысьтыз радъям интыосын – 3 сюрс 371 адями, акцилэн сайтаз – 37 сюрс 739 мурт. Тегъёс: Удмуртия Этнографидиктант  